b'\n_START_ARTICLE_\nAchemos mokymo centras\n_START_PARAGRAPH_\nAchemos mokymo centras \xe2\x80\x93 \xc5\xa1vietimo ir mokymo \xc4\xafstaiga Jonavoje, Kosmonautuose. 32 darbuotojai (2014 m.; apie 40 darbuotoj\xc5\xb3 2011 m.). Centr\xc4\x85 akreditavo Kvalifikacij\xc5\xb3 ir profesinio mokymo pl\xc4\x97tros centras. okymo centras priklauso koncernui UAB Achemos grup\xc4\x97. 2011 metais \xe2\x80\x9eAchemos\xe2\x80\x9c mokymo centras padar\xc4\x97 daugiausia nuostoli\xc5\xb3 (3,7 mln. lit\xc5\xb3) i\xc5\xa1 vis\xc5\xb3 koncerno \xc4\xafmoni\xc5\xb3.\n_START_SECTION_\nProfesinis mokymas\n_START_PARAGRAPH_\nMokymo centre tobu\xc2\xadlinasi ir kelia savo kvalifikacij\xc4\x85 koncerno "Achemos grup\xc4\x97" dukterini\xc5\xb3 \xc4\xafmoni\xc5\xb3 dar\xc2\xadbuo\xc2\xadtojai. Jie dalyvauja seminaruose, konferencijose, paskaitose. Per metus kiekvienas dar\xc2\xadbuotojas mokymuisi skiria bent 40 valand\xc5\xb3. Mokomasi angl\xc5\xb3 kalbos, naudotis kompiuteriu, verslo valdymo metodik\xc5\xb3, su konkre\xc4\x8dia profesija susiju\xc2\xadsi\xc5\xb3 dalyk\xc5\xb3._NEWLINE_Mokymo centre veikia Europos kompiuterio vartotojo pa\xc5\xbeym\xc4\x97jimo (ECDL) testavimas._NEWLINE_2004-2006 m. buvo projekto "Kauno apskrities ilgalaiki\xc5\xb3 bedarbi\xc5\xb3 konsultavimo, mokymo ir \xc4\xafdarbinimo partneryst\xc4\x97s tinklas" (EQUAL) partneris. Projekt\xc4\x85 finansavo \xc5\xbdmoni\xc5\xa1k\xc5\xb3j\xc5\xb3 i\xc5\xa1tekli\xc5\xb3 pl\xc4\x97tros program\xc5\xb3 paramos fondas. Kontraktorius: KTU EMTC. Kiti Projekto partneriai: Kauno darbo bir\xc5\xbea (DB), Kai\xc5\xa1iadori\xc5\xb3 DB, Prien\xc5\xb3 DB, Raseini\xc5\xb3 DB, K\xc4\x97daini\xc5\xb3 DB, Jonavos DB, Lietuvos darbo rinkos mokymo tarnyba (Kauno skyrius), Kauno Petra\xc5\xa1i\xc5\xabn\xc5\xb3 darbo rinkos mokymo centras, VDU Profesinio rengimo studij\xc5\xb3 centras, Lietuvos inovatyvi\xc5\xb3 profesini\xc5\xb3 mokykl\xc5\xb3 pedagog\xc5\xb3 klubas; Kauno apskrities vir\xc5\xa1ininko administracija, Akcin\xc4\x97 bendrov\xc4\x97 \xe2\x80\x9cAchema\xe2\x80\x9d, Nacionalin\xc4\x97 Distancinio Mokymo Asociacija ir Kauno prekybos, pramon\xc4\x97s ir amat\xc5\xb3 r\xc5\xabmai.\n_START_SECTION_\nMoksleivi\xc5\xb3 mokymas\n_START_PARAGRAPH_\n"Achemos mokymo centras" greta profesinio mokymo ugdo gabius Jonavos rajono vaikus. Kasmet priimama 30 moksleivi\xc5\xb3. Jie 3 metus mokosi naudotis kompiu\xc2\xadteriais, bendravimo meno, psichologijos, ekonomikos, teis\xc4\x97s pagrind\xc5\xb3, u\xc5\xbesienio kalb\xc5\xb3._NEWLINE_Mokymo programas sudaro Kauno tech\xc2\xadnologijos uni\xc2\xadver\xc2\xadsiteto ir Vytauto Did\xc5\xbeiojo uni\xc2\xadver\xc2\xadsiteto d\xc4\x97stytojai.'